b'\n_START_ARTICLE_\nMarija \xc5\xbdagar\n_START_SECTION_\n\xc5\xbdivljenje in delo\n_START_PARAGRAPH_\nRodila se je v dru\xc5\xbeini u\xc4\x8ditelja Mihaela in gospodinje Ivanke \xc5\xbdagar rojene Brus. Takoj po kon\xc4\x8dani prvi svetovni vojni, ko je Primorska pri\xc5\xa1la pod Kraljevino Italijo, je o\xc4\x8de, takrat nadu\xc4\x8ditelj na Kozini, z dru\xc5\xbeino prebegnil v tedanjo Jugoslavijo in se naselil v Bre\xc5\xbeicah. Marija je leta 1921 kon\xc4\x8dala u\xc4\x8ditelji\xc5\xa1\xc4\x8de in se zaposlila v Bre\xc5\xbeicah. Delala je tudi v telovadnem dru\xc5\xa1tvu Sokol, v katerem je bila dolga leta voditeljica \xc5\xbeenskega oddelka in na\xc4\x8delnica dru\xc5\xa1tva. Zaradi te\xc5\xbeav z zdravjem zapustila pedago\xc5\xa1ko poklic, ter se v Bre\xc5\xbeicah zaposlila kot uradnica v prosveti. Med drugo svetovno vojno je veliko pomagala biv\xc5\xa1im kolegom, ki jih nem\xc5\xa1ki okupator izgnal v Srbijo. Proti koncu vojne se je z mamo preselila v Ko\xc4\x8devje in se tu aktivno vklju\xc4\x8dila v delo Osvobodilne fronte._NEWLINE_Po osvoboditvi je od\xc5\xa1la na Primorsko. Delala je na prosvetnem podro\xc4\x8dju, pri dru\xc5\xa1tvenem delu in pevskih zborih, najprej do leta 1949 v Trstu, nato pa do 1955 v Kopru. V letih 1955-1965 pa je bila tajnica in knji\xc5\xbeni\xc4\x8darka v koprski \xc5\xa0tudijski knji\xc5\xbenici. Po upokojitvi pa se je vrnila v Bre\xc5\xbeice.'